พอดีผมมีพสพกับแฟนป้องกันโดยใช้ถุงยางแต่ว่าตอนผมเอาอวัยเพศของผมออกมามันมีน้ำขาวๆออกมาจากอวัยวะเพศของแฟนเยอะมากผมเลยรีบไปเช็คถุงยางถุงยางก็ไม่รั่วแต่กลัวก็เลยให้แฟนกินยาคุมฉุกเฉินไปแล้วแฟนมีอาการปวดท้องฝั่งซ้ายจะเป็นอะไรมั้ยครับ
สวัสดีค่ะ จากที่เล่ามา อาจเป็นน้ำหล่อลื่นของฝ่ายหญิง หรือเป็นตกขาวของฝ่ายหญิงได้นะคะการตกขาวแบ่งเป็น 2แบบ คือ-ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น-ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้นกรณีของแฟน นั้น ยังไม่สามารถระบุสาเหตุได้ค่ะแนะนำให้แฟน รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะและหากไม่ดีขึ้น หรือยังมีอาการผิดปกติอื่นๆ แนะนำให้ไปพบแพทย์เพื่อรับการวินิจฉัยและรักษาต่อไปค่ะ